title: Vykonávacie nariadenie Komisie (EÚ) 2016/2216 zo 8. decembra 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               9.12.2016

               SK

               Úradný vestník Európskej únie

               L 334/33

         VYKONÁVACIE NARIADENIE KOMISIE (EÚ) 2016/2216
   zo 8. decembra 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2016

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  90,5

                  TN

                  123,9

                  TR

                  111,7

                  ZZ

                  108,7

                  0707 00 05

                  EG

                  191,7

                  MA

                  77,0

                  TR

                  157,1

                  ZZ

                  141,9

                  0709 93 10

                  MA

                  141,2

                  TR

                  156,7

                  ZZ

                  149,0

                  0805 10 20

                  TR

                  70,4

                  UY

                  62,9

                  ZA

                  27,9

                  ZZ

                  53,7

                  0805 20 10

                  MA

                  70,6

                  ZZ

                  70,6

                  0805 20 30 , 0805 20 50 , 0805 20 70 , 0805 20 90

                  IL

                  114,7

                  TR

                  68,2

                  ZZ

                  91,5

                  0805 50 10

                  TR

                  81,7

                  ZZ

                  81,7

                  0808 10 80

                  ZA

                  36,6

                  ZZ

                  36,6

                  0808 30 90

                  CN

                  86,1

                  ZZ

                  86,1

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/455 z 15. marca 2017 o povolení prípravku z Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640) ako kŕmnej doplnkovej látky pre psy (Text s významom pre EHP )

text:
                  16.3.2017

                  SK

                  Úradný vestník Európskej únie

                  L 71/15

            VYKONÁVACIE NARIADENIE KOMISIE (EÚ) 2017/455
      z 15. marca 2017
      o povolení prípravku z Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640) ako kŕmnej doplnkovej látky pre psy
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o povolenie prípravku z Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640). K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia prípravku z Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640) ako kŕmnej doplnkovej látky pre psy, ktorá sa má zaradiť do kategórie doplnkových látok „technologické doplnkové látky“.

                  (4)

                  Európsky úrad pre bezpečnosť potravín (ďalej len „úrad“) dospel v stanovisku z 1. decembra 2015 (2) k záveru, že prípravok z Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640) nemá nežiaduci účinok na zdravie zvierat, ľudské zdravie ani životné prostredie. Úrad takisto dospel k záveru, že pridaním uvedenej doplnkovej látky do pasterizovaného mlieka alebo do výrobkov na báze ovsa dochádza k acidifikácii, ktorá prispieva ku konzervácii výsledného krmiva určeného pre psy. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (5)

                  Z posúdenia prípravku z Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (6)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „konzervačné látky“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 15. marca 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vestník EFSA (EFSA Journal) (2016) 14(1):4340.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     JTK doplnkovej látky/kg kŕmnej suroviny

                        Kategória technologických doplnkových látok. Funkčná skupina: konzervačné látky

                     1a001

                     —

                        Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640)

                        Zloženie doplnkovej látky

                     Prípravok z Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640) s minimálnym obsahom Lactobacilli spolu 1,0 × 108 JTK/g doplnkovej látky (s obsahom každého Lactobacillus minimálne 1,0 × 107 JTK/g doplnkovej látky)

                        Charakteristika účinnej látky

                     životaschopné bunky Lactobacillus fermentum (NCIMB 41636), Lactobacillus plantarum (NCIMB 41638) a Lactobacillus rhamnosus (NCIMB 41640)

                        Analytická metóda
                         (1)

                     Stanovenie počtu mikroorganizmov v kŕmnej doplnkovej látke: difúzna platňová metóda na MRS agare (EN 15787).
                     identifikácia: pulzná gélová elektroforéza (PFGE).

                     psy

                     —

                     —

                     —

                                 1.

                                 V návode na použitie doplnkovej látky a premixu uveďte podmienky skladovania.

                                 2.

                                 Táto doplnková látka sa používa len vo výrobkoch získaných z ovsa a v pasterizovanom mlieku.

                                 3.

                                 Odporúčané množstvo doplnkovej látky:

                                             —

                                             6 × 108 JTK/kg výrobkov získaných z ovsa (s obsahom vlhkosti 90 %);

                                             —

                                             2,7 × 1010 JTK/kg pasterizovaného mlieka.

                                 4.

                                 Pre používateľov kŕmnej doplnkovej látky a premixov prevádzkovatelia krmivárskych podnikov stanovia prevádzkové postupy a primerané organizačné opatrenia s cieľom riešiť potenciálne bezpečnostné riziko pri vdychovaní, kontakte s pokožkou alebo očami. Ak riziká nemožno znížiť na prijateľnú úroveň týmito postupmi a opatreniami, musia sa doplnková látka a premixy používať s vhodnými osobnými ochrannými prostriedkami vrátane prostriedkov na ochranu pokožky.

                     5. apríla 2027

            (1)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.


title: Vykonávacie nariadenie Komisie (EÚ) 2016/1826 zo 14. októbra 2016, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka tricyklazol (Text s významom pre EHP)

text:
               15.10.2016

               SK

               Úradný vestník Európskej únie

               L 279/88

         VYKONÁVACIE NARIADENIE KOMISIE (EÚ) 2016/1826
   zo 14. októbra 2016,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka tricyklazol
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
   keďže:

               (1)

               V súlade s článkom 7 ods. 1 nariadenia (ES) č. 1107/2009 bola Taliansku 21. decembra 2012 doručená od spoločnosti Dow AgroSciences žiadosť o schválenie účinnej látky tricyklazol.

               (2)

               V súlade s článkom 9 ods. 3 uvedeného nariadenia spravodajský členský štát 4. februára 2013 informoval žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti žiadosti.

               (3)

               Účinky tejto účinnej látky na ľudské zdravie, zdravie zvierat a na životné prostredie boli vyhodnotené v súlade s ustanoveniami článku 11 ods. 2 a 3 uvedeného nariadenia, pokiaľ ide o používanie navrhované žiadateľom. Spravodajský členský štát predložil 7. januára 2014 Komisii a úradu návrh hodnotiacej správy.

               (4)

               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 uvedeného nariadenia požiadal žiadateľa, aby členským štátom, Komisii a úradu poskytol doplňujúce informácie. Spravodajský členský štát predložil úradu hodnotenie doplňujúcich informácií vo forme aktualizovaného návrhu hodnotiacej správy.

               (5)

               Návrh hodnotiacej správy bol preskúmaný členskými štátmi a úradom. Dňa 18. februára 2015 predložil úrad Komisii svoje závery z hodnotenia rizika účinnej látky tricyklazol (2). Úrad dospel k záveru, že hodnotenie genotoxického a karcinogénneho potenciálu látky nebolo jednoznačné, a preto nebolo možné stanoviť referenčné hodnoty (ADI, ARfD a AOEL) na účely posúdenia rizika pre zdravie ľudí. V dôsledku toho nebolo možné vykonať hodnotenie rizika pre operátorov, pracovníkov, okolostojacich osôb, obyvateľov a spotrebiteľov. Zároveň dospel k záveru, že skúšobný materiál použitý pri štúdiách toxicity nezodpovedal navrhovanej technickej špecifikácii účinnej látky a príslušných nečistôt. Navyše niektoré oblasti posúdenia nebolo možné uzavrieť, vrátane možnosti pôsobenia tricyklazolu ako endokrinného disruptora a možnosti kontaminácie podzemnej vody metabolitmi, ktorých toxikologický význam nie je známy.

               (6)

               Komisia vyzvala žiadateľa, aby predložil svoje pripomienky k záveru úradu a v súlade s článkom 13 ods. 1 nariadenia (ES) č. 1107/2009 k návrhu revíznej správy. Žiadateľ predložil svoje pripomienky, ktoré boli dôkladne preskúmané.

               (7)

               Napriek argumentom, ktoré žiadateľ predložil, však nebolo možné vyvrátiť obavy uvedené v odôvodnení 5.

               (8)

               V dôsledku toho sa nepreukázalo, že možno očakávať, že v prípade jedného alebo viacerých reprezentatívnych použití minimálne jedného prípravku na ochranu rastlín s obsahom tricyklazolu boli splnené kritériá schválenia stanovené v článku 4 nariadenia (ES) č. 1107/2009. Účinná látka tricyklazol by sa preto v súlade s článkom 13 ods. 2 nariadenia (ES) č. 1107/2009 nemala schváliť.

               (9)

               Toto nariadenie nemá vplyv na predloženie ďalšej žiadosti týkajúcej sa tricyklazolu podľa článku 7 nariadenia (ES) č. 1107/2009.

               (10)

               Stály výbor pre rastliny, zvieratá, potraviny a krmivá nevydal stanovisko v lehote stanovenej jeho predsedom. Považovalo sa za potrebné prijať vykonávací akt a predseda predložil návrh vykonávacieho aktu odvolaciemu výboru na ďalšie prerokovanie. Odvolací výbor stanovisko nevydal,

         PRIJALA TOTO NARIADENIE:
   Článok 1
   Neschválenie účinnej látky
   Účinná látka tricyklazol sa neschvaľuje.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. októbra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Vestník EFSA (EFSA Journal) (2015) 13(2):4032. K dispozícii online: www.efsa.europa.eu/efsajournal.